[GANONG ] DOCHET (ST. CROIX) ISLAND 167 
grand, où ie semay quantité de graines, comme firent aussi ceux qui en auoient, 
qui vindrent assez bien. Mais comme l’isle n’estoit que Sable tout y brusloit 
presque lors que le soleil y donnoit: & n’auions point d’eau pour les arrouser, 
sinon de celle de pluye, qui n’estoit pas souuent. 
Le sieur de Mons fit aussi deffricher à la grande terre pour y faire des 
iardinages, & aux saults il fit labourer à trois lieues de nostre habitation, & y 
fit semer du bled qui y vint tresbeau & à maturité. Autour de nostre habita- 
tion il y a de basse mer quantité de coquillages, comme coques, moulles, our- 
cins, & bregaux, qui faisoyent grand bien à chacun. 
Les neges commencerent le 6. du mois d'Octobre. Le 3. de Decembre nous 
vismes passer des glasses qui venoyent de quelque riuiere qui estoit gellée. 
Les froidures furent aspres & plus excessiues qu’en France, & beaucoup plus 
de durée: & n’y pleust presque point cest yuer. Ie croy que cela prouient des 
vents du nord & norouest, qui passent par dessus de hautes montaignes qui 
sont tousiours couuertes de neges, que nous eusmes de trois à quatre pieds de 
haut, iusques à la fin du mois d’Auril; & aussi qu’elle [53] se concerue beau- 
coup plus qu’elle ne feroit si le pais estoit labouré. 
Durant l’yuer il se mit vne certaine malsdie entre plusieurs de nos gens, 
appelée mal de ta terre, autrement Scurbut, à ce que i’ay ouy dire depuis à 
des hommes doctes. Il s’engendroit en la bouche de ceux qui l’auoient de gros 
morceaux de chair superflue & baueuse (qui causoit vne grande putrefaction) 
laquelle surmontoit tellement, qu'ils ne pouuoient presque prendre aucune 
chose, sinon que bien liquide. Les dents ne leur tenoient presque point, & les 
pouuoit on arracher auec les doits sans leur faire douleur. L'on leur coupoit 
souuent la superfluité de cette chair, qui leur faisoit ietter force sang par la 
bouche. Apres il leur prenoit vne grande douleur de bras & de iambes, 
lesquelles leur demeuerent grosses & fort dures, toutes tachetes comme de 
morsures de puces, & ne peuuoient marcher à cause de la contraction des 
nerfs: de sorte qu’ils demeuroient presque sans force, & sentoient des douleurs 
intolerables. Ils auoient aussi douleur de reins, d’estomach & de ventre; vne 
thoux fort mauuaise, & courte haleine: bref ils estoient en tel estat, que la 
pluspart des malades ne pouuoient se leuer ny remuer, & mesme ne les pouuoit 
on tenir debout, qu’ils [54] ne tombassent en syncope: de facon que de 79. que 
nous estions, il en mourent 35. & plus de 20. qui en furent bien prés: La plus 
part de ceux qui resterent sains, se plaignoient de quelques petites douleurs & 
courte haleine. Nous ne pusmes trouuer aucun remede pour la curation de 
ces maladies. L’on en fit ouuerture de plusieurs pour recognoistre la cause de 
leur m2ladie. 
L’on trouua 4 beaucoup les parties interieures gastées, comme le poulmon, 
qui estoit tellement alteré, qu’il ne s’y pouuoit recognoistre aucune humeur 
radicalle: la ratte cereuse & enflée: le foye fort legueux & tachetté, n’ayant sa 
couleur naturelle: la vaine caue, ascendante & descendante remplye de gros 
sang agulé & noir: le fiel gasté: Toutesfois il se trouua quantité d’arteres, tant 
dans le ventre moyen qu’inferieur, d’assez bonne disposition. L’on donna à 
quelques vns des coups de rasoüer dessus les cuisses à l’endroit des taches 
pourprées qu’ils auoient, d’où il sortoit vn sang caille fort noir. C’est ce que 
l’on a peu recognoistre aux corps infectés de cette maladie. 
Nos chirurgiens ne peurent si bien faire pour eux mesmes qu’ils n’y soient 
demeurez comme les autres. Ceux qui y resterent malades furent gueris au 
printemps; lequel com-[55]mence en ces pays la est en May. Cela nous fit 
croire que le changement de saison leur rendit plustost la santé que les remedes 
qu’on leur auoit ordonnés. 
